Χουάν Μανουέλ Μπαρέρο

Ο Χουάν Μανουέλ Μπαρέρο Μπαρέρο {ισπανικά :Juan Manuel Barrero Barrero}, γεννημένος στις 25 Σεπτεμβρίου 1987, ευρύτερα γνωστός στο ποδοσφαιρικό κοινό ως «Χουάνμα» (Juanma), είναι Ισπανός παλαίμαχος ποδοσφαιριστής ο οποίος αγωνίζονταν ως τερματοφύλακας και νυν προπονητής ποδοσφαίρου της SD Tarazona. Ο Χουάνμα διήνυσε το μεγαλύτερο μέρος της 16χρονης επαγγελματικής του καριέρας στις χαμηλές ποδοσφαιρικές κατηγορίες της Ισπανίας αλλά μετείχε και σε 38 αγώνες παιχνίδια της Πριμέρα Ντιβισιόν για τρεις σεζόν, με τη φανέλα της Ατλέτικο Μαδρίτης αλλά και της Νουμάνθια.

Ποδοσφαιρική καριέρα
Ο Χουάνμα γεννήθηκε στο Μπαδαχόθ της Εστρεμαδούρα, στη δυτική Ισπανία. Ξεκίνησε να αγωνίζεται με την τοπική  Mérida UD στη Σεγούντα Ντιβισιόν Β. Κατά τα δύο πρώτα χρόνια στην ομάδα ήταν ο αναπληρωματικός τερματοφύλακας, αλλά την τρίτη χρονιά πήρε φανέλα βασικού και κατέγραψε 34 συμμετοχές. Το καλοκαίρι του 2002 μετακόμισε στη Μαδρίτη για λογαριασμό της Ατλέτικο Μαδρίτης Β. Κατά την πρώτη του σεζόν στην πρωτεύουσα, (2002/03) είχε 16 συμμετοχές στην δεύτερη ομάδα και δύο στην πρώτη ομάδα της Ατλέτικο Μαδρίτης, ενώ και συμπλήρωσε ακόμη 11 συμμετοχές στην πρώτη ομάδα, την επόμενη περίοδο (2003/04). 

Το 2004 παραχωρήθηκε στη Νουμάνθια, με τη φανέλα της οποίας αγωνίστηκε τόσο στη La Liga (2004/05, 25 συμμετοχές), όταν και υποβιβάστηκε, όσο και στη Σεγούντα Ντιβισιόν (2005/06, 5 συμμετοχές). Breve enciclopedia numantina

Το Γενάρη του 2006, έμεινε ελεύθερος από τη Νουμάνθια και συνέχισε την καριέρα του στις χαμηλότερες κατηγορίες αγωνιζόμενος διαδοχικά σε : Mérida UD Mérida (2005/06, 18 συμμετοχές), Universidad de Las Palmas CF (2006-08, 20 συμμετοχές), CF Atlético Ciudad (2008/09, 7 συμμετοχές) και Αλκορκόν (2009/10, 32 συμμετοχές). 

Τον Ιουλίου του 2010, αφού βοήθησε την Αλκορκόν να ανέβει για πρώτη φορά στην ιστορία της στη δεύτερη κατηγορία – και αφού ενδιάμεσα είχε πετύχει την ιστορική πρόκριση επί της Ρεάλ Μαδρίτης στο Κύπελλο Ισπανίας El Atleti tiene enfrente a su ex, Juanma, también conocido por el 'alcorconazo' al Madrid – ο 30χρονος πλέον Χουάνμα μετακόμισε στο εξωτερικό, υπογράφοντας διετές συμβόλαιο με τον  Άρη Θεσσαλονίκης. Ανακοίνωσε Χουάνμα ο Άρης (vid)Πήρε Χουάνμα, θέλει και Οριόλ

Η χρονιά δεν κύλησε καλά για τον Χουάνμα στην Ελλάδα και μετά από μόλις 5 εμφανίσεις στο ελληνικό πρωτάθλημα, επέστρεψε στη χώρα του και τη Σεγούντα Ντιβισιόν, υπογράφοντας συμβόλαιο με την Καρταχένα. El Cartagena anuncia el fichaje del portero Juanma, del Aris griego

Μολονότι η Καρταχένα είχε ως διακηρυγμένο στόχο την άνοδο στην κορυφαία κατηγορία, τελικά δεν γλύτωσε τον υποβιβασμό στη  Σεγούντα Ντιβισιόν Β ενώ παράλληλα ο Χουάνμα εναλλάσσονταν όλη τη  σεζόν μεταξύ βασικής ενδεκάδας και πάγκου λόγω της ασυνεπούς απόδοσής του.

Ο Χουάνμα  ξεκίνησε τη σεζόν 2012/13 στην Καρταχένα αλλά κατά τη διάρκεια της χειμερινής μεταγραφικής περιόδου του 2013, μεταγράφηκε στηνΠονφερραδίνα, ομάδα της Σεγούντα Ντιβισιόν. 

Τη σεζόν 2013/14 επέστρεψε στη Σεγούντα Ντιβισιόν Β για λογαριασμό της Arroyo CP, με την οποία αγωνίστηκε ως βασικός και κατέγραψε 33 συμμετοχές.
Τη σεζόν 2014/15, αγωνίστηκε στην Τερθέρα Ντιβιζιόν  του Ισπανικού ποδοσφαίρου με τη φανέλα της Extremadura UD, όπου και ολοκλήρωσε την καριέρα του ως ποδοσφαιριστής. 

Προπονητική καριέρα
Το 2016, ο Χουάνμα ανέλαβε αρχικά τη θέση του προπονητή τερματοφυλάκων στην Asociación Deportiva Mérida, και στη συνέχεια τη θέση του βοηθού προπονητή δίπλα στον Eloy Jiménez. Κατά τη σεζόν 2018/2019, τοποθετήθηκε  προπονητής της ομάδας Νέων του συλλόγου. 

Τον Ιανουάριο του 2019 ανέλαβε πρώτος προπονητής της UB Conquense. Juanma Barrero es presentado como nuevo director deportivo del Conquense

Στις 28 Φεβρουαρίου 2020, ανέλαβε πρώτος προπονητής της AD Mérida, αντικαθιστώντας τον Ντιέγκο Μερίνο, ο οποίος απολύθηκε λόγω κακών αποτελεσμάτων. Juanma Barrero, nuevo entrenador del Mérida, en sustitución de Diego Merino Μπόρεσε να προπονήσει μόνο σε δύο αγώνες λόγω της διακοπής της διοργάνωσης λόγω της πανδημίας COVID-19.

Στις 8 Δεκεμβρίου 2020, εντάχθηκε στην Αλμπαθέτε, ως βοηθός του Αλεξάνδρο Μενέντες. Alejandro Menéndez llega al Carlos Belmonte acompañado de un asistente técnico, Juanma Barrero  Το Μάιο του 2021 και μετά την απόλυση του Μενέντες, παραιτήθηκε κι ο Χουάνμα.

Στις 16 Ιανουαρίου 2022, επέστρεψε ξανά στην AD Mérida στη Δεύτερη Κατηγορία RFEF, όπου κατέκτησε τη δεύτερη θέση και την άνοδο στην Α' Ομοσπονδία. Τελικά ο Χουάνμα ανακοίνωσε την αποχώρησή του από τη Μέριντα στις 29 Μαΐου 2023, αφού δεν κατάφερε να καταλήξει σε συμφωνία για την ανανέωση του συμβολαίου του. Juanma Barrero deja de entrenar al AD Mérida

Στις 27 Σεπτεμβρίου 2023, υπέγραψε στην Ατλέτικο Μπαλεάρες (Atlético Baleares) της Primera Federación (Πρώτη Ερασιτεχνική Ομοσπονδία), μετά την απόλυση του "Tato", ο οποίος άφησε την ομάδα στην τελευταία θέση του βαθμολογικού πίνακα μετά από πέντε αγώνες πρωταθλήματος. Juanma Barrero deja de ser entrenador del CD Atlético Baleares Juanma Barrero, nuevo entrenador del CD Atlético Baleares

Στις 12 Μαρτίου 2024, απολύθηκε από προπονητής της Ατλέτικο Μπαλεάρες.Barrero deja de ser entrenador del CD Atlético Baleares

Την 1η Ιουλίου 2024, ανέλαβε την τεχνική ηγεσία της SD Tarazona. Juanma Barrero, nuevo entrenador de la SD Tarazona
Παραπομπές

Εξωτερικές Πηγές
  Προφίλ στο BDFutbol
  Προφίλ στο BDFutbol manager
 Προφίλ στο int.soccerway.com

Κατηγορία:Ισπανοί ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές Ατλέτικο Μαδρίτης Β
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές ΚΝ Νουμάνθια
Κατηγορία:Ποδοσφαιριστές ΑΝ Αλκορκόν
Κατηγορία:Ποδοσφαιριστές ΦΚ Καρταχένα
Κατηγορία:Ποδοσφαιριστές ΣΝ Πονφερραδίνα
Κατηγορία:Ποδοσφαιριστές Άρη Θεσσαλονίκης
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ισπανοί ποδοσφαιριστές στο εξωτερικό
Κατηγορία:Ισπανοί προπονητές ποδοσφαίρου
Κατηγορία:Προπονητές Σεγούντα Ντιβισιόν Β